Source: http://www.bihon.ro/nici-suparat-nici-bucuros/news-20100113-10372025
Timestamp: 2018-02-25 17:59:14+00:00

Document:
„Nici supărat, nici bucuros” - BIHON
„Nici supărat, nici bucuros”
13. ianuarie 2010 10:14
Mandic (la minge) a fost din nou coşgeterul echipei orădene
Antrenorul Cristian Achim afirmă că echipa sa nu a fost departe de victorie în meciul cu Elba.
CSM Oradea a pierdut partida-restanţă din deplasare cu Elba Timisoara, contând pentru ultima etapă din turul Diviziei A de baschet masculin, gazdele impunându-se cu scorul de 87-76. A fost un meci echilibrat, a cărui soartă s-a decis în ultimul sfert, când orădenii i-au pierdut pe Mitchell şi Mandic, descalificaţi pentru câte cinci faulturi.
Elba a început mai bine jocul, conducând la pauză cu 48-39, dar orădenii au revenit în sfertul trei, ameninţând avantajul timişorenilor, scor 64-62. Totul s-a decis în ultimul sfert, pe care gazdele l-au gestionat mai bine.
Am pierdut pe final
„A fost un meci cu multe lucruri bune, dar şi unele mai puţin bune. Nu sunt supărat, dar nu pot fi nici prea bucuros. Băieţii s-au mişcat destul de bine, dar am avut multe mingi pierdute. Cred că acolo s-a făcut diferenţa. Nu cred că am jucat rău, din moment ce cu un minut şi 40 de secunde înainte de final încă aveam şanse la victorie. Gazdele s-au detaşat pe final, după ce noi am rămas fără conducătorul de joc Mitchell şi fără cel mai bun marcator, Mandic, descalificaţi. Oricum, trebuie să recunoaştem că Timişoara e o echipă bună, cu mulţi jucători valoroşi”, ne-a declarat antrenorul CSM Oradea, Cristian Achim.
Etapa viitoare, orădenii ar trebui să joace tot în deplasare, cu SCM U Craiova. Potrivit unor zvonuri, craiovenii ar putea încerca să solicite amânarea meciului, trimiţând deja câteva certificate medicale la federaţie. Se va repeta oare istoria partidei cu Elba Timisoara, amânată şi ea la momentul respectiv din motive medicale? Meciul SCM U Craiova – CSM Oradea ar trebui să aibă loc sâmbătă, în cadrul primei etape a returului.
Elba Timişoara – CSM Oradea 87-76 (27-21, 21-18, 16-23, 23-14)
Elba: Dzambic 18 (4×3), Tudosă 2, Petrişor, Velickovic 19 (1×3), Pesic 26 (1×3), Markovic 7 (1×3), Păltinişanu 5, Grubisic 7, Czmor 3, Mihuţi, Talabă. Antrenor: Dragan Petricevic
CSM Oradea: Stretea, Martinovic 3 (1×3), Szijártó 9 (3×3), Maric 17 (2×3), Ştefan, Pascu, Mandic 28 (3×3), Lázár 13, Mitchell, Gnjato 2, Paşca 4, Hora. Antrenor: Cristian Achim
Arbitri: Doru Vinaşi (Cluj-Napoca) – Bukaresti László (Sovata), Bertalan István (). Comisar FR Baschet: Marius Hurgoi (Cluj-Napoca)
Descalificări pentru 5 faulturi personale: – / Mandic, Mitchell
Oradea – Clasamentul complet la finele turului, după disputarea restanţei dintre Elba Timişoara şi CSM Oradea, scor 87-76, este următorul:
1. U Mobitelco 15 13 2 0 1229 – 1073 28
2. CSU Ploieşti 15 13 2 0 1294 – 1044 28
3. Gaz Metan 15 13 2 0 1322 – 1039 28
4. CSU Atlassib 15 11 4 0 1128 – 1079 26
5. Elba Timişoara 15 9 6 0 1226 – 1168 24
6. BCM U Piteşti 15 9 6 0 1173 – 1098 24
7. CS Otopeni 15 8 7 0 1151 – 1145 23
8. Mureş Tg. Mureş 15 7 8 0 1229 – 1221 22
9. Dinamo Buc. 15 6 9 0 1061 – 1128 21
10. CSM Oradea 15 6 9 0 1150 – 1198 21
11. CSA Steaua 15 6 9 0 1180 – 1223 21
12. CSM Bucureşti 15 5 10 0 1122 – 1186 20
13. Gladiator Cluj 15 5 10 0 1151 – 1257 20
14. Energia Rovinari 15 5 10 0 1096 – 1185 20
15. SCM U Craiova 15 2 13 0 1121 – 1298 17
16. CSU Braşov 15 2 13 0 1102 – 1404 17
Etapa viitoare (prima din retur, sâmbătă, 16 ianuarie): SCM U Craiova – CSM Oradea, Gladiator Cluj-Napoca – CSM Bucureşti, CSU Cuadripol Braşov – Gaz Metan Mediaş, BC Mureş Târgu Mureş – CS Otopeni, Dinamo – U Mobitelco Cluj-Napoca, Elba U Timişoara – CSU Asesoft Ploieşti, Energia Rovinari – BCM U Piteşti, CSU Atlassib Sibiu – CSA Steaua.
Taguri: Cristian Achim, csm oradea, elba timisoara

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 csm